burgasdotpro/wikipedia huggingface dataset:
Tematangi

Tematangi je atol v juhovýchodnej časti súostrovia Tuamotu v rámci Francúzskej Polynézie. Najbližším susedom je známy atol Mururoa, ležiaci približne na východo-juhovýchod. Od Tahiti je Tematangi vzdialený . Na dĺžku meria a na šírku .
Po obvode je vačšinou úplne uzatvorený súvislým pásom súše, prerušeným len na severnej a západnej strane niekoľkými prietokmi.
História.
Prvú (spornú) zmienku o atole napísal Philip Carteret 11. júla 1767, ktorý ho zapísal ako "ostrov biskupa Osnabrücka". Nie je však isté, či to bol presne tento atol alebo či na neho aj vystúpil.
Britský kapitán William Bligh, plaviaci sa na lodi Providence nazval 5. apríla 1792 atol „Bligh's Lagoon Island“. O obyvateľoch sa Bligh nezmieňoval, ale keď atol navštívil britský moreplavec Frederick William Beechey 25. januára 1826, našiel ho obývaný. V roku 1857 kapitán lode Julia pri plavbe pozdĺž pobrežia atolu zapísal do lodného denníka, že videli ozbrojených domorodcov, plaviacich sa v kanoe súbežne so škunerom a "ovešaných mnohofarebnými vecami".
V roku 1850, keď sa atol stal francúzskym územím, mal 20 obyvateľov.
Status atolu.
Katolícky misionár Otec Victor Valleys, ktorý bol pridelený do oblasti Tuamotu, prispel aj s obyvateľmi susedných atolov Reao a Pukarua k obnove kokosových plantáží na mnohých atoloch oblasti – Maria Est, Matureivavao, Tenania, Vahaga, Tenararo, Vanavana, Tureia, Vairaatea či Vahitahi. V roku 1966 sa zmienil v liste biskupovi Mazemu, že celkový počet vysadených kokosovníkov presiahol počet 135 000. Tímy pracovníkov bežne strávili tri až štyri mesiace v roku na zber úrody kopry. Legálne atol Tematangi nepatrí do verejnej oblasti Polynézie. V oficiálnom dokumente sa uvádza, že tomuto atolu bola udelená licencia a patrí cirkevnému spoločenstvu SCI Tematangi Vanavana od roku 1974. Niektoré rodiny sa presťahovali do dediny Teakoro, ktorá bola postavená pre stálych obyvateľov. Boli vybudované aj pristávacie pontóny, kostol a administratívne budovy. Právny stav populácie nie je známy, pretože atol je stále vo vlastníctve SCI, pod správou katolíckej misie. V roku 1998 boli dokonca vykonané finančné a právne kroky medzi podpredsedom Francúzskej Polynézie a majiteľom perlových fariem Bruno Wan, ktorý využíval atol pre produkciu perál. V roku 2001 mala obec 36 obyvateľov, ktorí sa venujú zberu kopry a sú pomerne izolovaní od zvyšku sveta. Jedinou formou komunikácie je rádio.
Administratívne začlenenie.
Atol patrí do komunity Tureia, do ktorej patria ešte atoly Fangataufa, Mururoa a Vanavana.
Fredrikshamnský mier

Fredrikshamnský mier (švéd.: "Freden i Fredrikshamn", fín.: "Haminan Rauha", rus.: "Фридрихсгамский мирный договор") je označenie pre mierovú zmluvu, ktorá bola uzavretá 17. septembra 1809 medzi Švédskom a Ruskou ríšou v meste "Fredrikshamn" (dnešná Hamina v juhovýchodnom Fínsku). 
Po porážke vo fínskej (rusko-švédskej) vojne, ktorá prebiehala v rokoch 1808–1809, bolo Švédsko "fredrikshamnským mierom" nútené odstúpiť Rusku časti provincií Laponsko a Västerbotten (na východ od rieky Torne a Muonio), Alandské ostrovy a všetky zvyšné švédske územia na východ a juh od spomenutých, čiže približne dnešné Fínsko. Rusko k týmto územiam administratívne pripojilo oblasti, ktoré od Švédska dobylo v 18. storočí, a vytvorilo tak Fínske veľkokniežatstvo, ktorému udelilo pomerne rozsiahlu autonómiu. Fínsko bolo až do roku 1917 autonómnym územím Ruskej ríše.
Panamerické majstrovstvá v pozemnom hokeji mužov 2004

Panamerické majstrovstvá v pozemnom hokeji mužov 2004 boli v poradí 2. Panamerické majstrovstvá v pozemnom hokeji mužov, ktoré organizuje Panamerická federácia pozemného hokeja (PAHF). Konali sa od 12.23. mája 2004 v meste London, v provincii Ontário, v Kanade, za účasti 11 tímov. Pôvodne sa malo na turnaji predstaviť aj družstvo , ktoré sa stalo víťazom prvých panamerických majstrovstiev. Pre problémy s vízami ale na turnaj nenastúpilo. Nováčikmi turnaja boli 4 družstvá: , , a . Všetky zápasy sa hrali na štadióne TD Waterhouse stadium s kapacitou 8 000 miest. Titul získala reprezentácia Argentíny, ktorá zvíťazila vo všetkých stretnutiach.
Turnaj bol zároveň kvalifikáciou na Majstrovstvá sveta 2006, ktoré sa uskutočnili v Nemecku. Priamo sa na ne kvalifikoval iba víťaz. V poradí ďalšie družstvo sa kvalifikovalo na Interkontinentálny pohár 2006 (kvalifikačný turnaj na MS 2006).
Mike Heron

James Michael Heron (* 27. december 1942, Glasgow, Škótsko) je škótsky spevák, gitarista a multiinštrumentalista. Navštevoval školu George Heriot's School, kde učil jeho otec. V rokoch 1965-1974 bol členom skupiny The Incredible String Band. Svoj prvý sólový album s názvom "Smiling Men with Bad Reputations" vydal v roku 1971. Podieľalo sa na ňom viacero významných hudobníkov, napríklad Pete Townshend a Keith Moon z The Who, Dave Pegg, Simon Nicol, Dave Mattacks a Gerry Conway z Fairport Convention alebo John Cale.
Gertrude Belle Elionová

Gertrude Belle Elionová (* 23. január 1918, New York, New York, USA – † 21. február 1999, Chapel Hill, Severná Karolína) bola americká biochemička a farmakologička, držiteľka Nobelovej cenu za fyziológiu a medicínu za rok 1988.
Životopis.
V roku 1937 vyštudovala Hunter College a v roku 1941 New York University. Kvôli tomu, že bola ženou sa nemohla stať výskumným pracovníkom. Najskôr preto pracovala ako laborantka a stredoškolská učiteľka, neskôr sa stala asistentkou u Georgea Hitchingsa vo farmaceutickej spoločnosti "Burroughs-Wellcome" (dnes "GlaxoSmithKline"). Nikdy nedostala oficiálne titul Ph.D., ale neskôr ju Univerzita Georga Washingtona odmenila Honorus cause titulom Doktor filozofie (PhD.).
Pracovala sama, neskôr s doktormi Hitchingsom a Elionom, s ktorými vynašla mnohostranne použiteľný liek, napríklad proti leukémii, za ktorý boli ocenení Nobelovou cenou. Cieľom snaženia bol predovšetkým liek proti AIDS a AZT.
V rokoch 19831984 bola prezidentkou "American Association for Cancer Research". V roku 1989 dostala čestný doktorát od Polytechnickej univerzity v New Yorku a v roku 1998 od Harvardovej univerzity.
Voľby do orgánov samosprávy obcí na Slovensku v roku 2014

Voľby do orgánov samosprávy obcí na Slovensku v roku 2014 (skrátene komunálne voľby v roku 2014) boli voľby poslancov zastupiteľstiev a starostov obcí, mestských častí a primátorov miest, uskutočnené 15. novembra 2014. Celoslovenská volebná účasť dosiahla 48,34% voličov. Nezávislí kandidáti získali 1104 mandátov primátorov a starostov, vládnuca strana SMER-SD 847 a na treťom mieste bolo opozičné KDH s 122 zvolenými kandidátmi.
Ešte pred konaním týchto volieb sa 21. júna 2014 uskutočnili nové voľby do orgánov samosprávy obcí Lipník, Lackov, Hucín, Poproč, Veľká Lúka, Harakovce, Bukovec, Baškovce (voľba starostu) a Malé Dvorníky, Poniky, Beluj, Močiar, Rašice, Ondavka, Pavľany, Opátka (voľby poslancov obecného zastupiteľstva). Tieto voľby boli vyhlásené v rámci § 48 zákona SNR č. 346/1990 Zb.
Vo voľbách mal byť použitý nový elektronický systém, ktorý podľa predsedníčky Štatistického úradu Ľudmily Benkovičovej urýchli "„spracovanie výsledkov volieb a umožní takisto rýchlejšie generovanie priebežných výsledkov“" vytvorením elektronického registra kandidátov a podávanie elektronických zápisníc.
Výsledky.
Primátori krajských miest.
Pri voľbách primátorov a starostov SR sa využíva jednokolový volebný systém relatívnej väčšiny, ktorý znamená, že zvíťazí kandidát s najväčším počtom hlasov, pričom nepotrebuje získať nadpolovičnú väčšinu hlasov.
Pereorky

Pereorky () je dedina ("село") na Ukrajine vo Vinnyckom rajóne Vinnyckej oblasti. Žije tu 754 obyvateľov.
Medvidka

Medvidka () je dedina ("село") na Ukrajine vo Vinnyckom rajóne Vinnyckej oblasti. Žije tu 400 obyvateľov.
Rekareka

Rekareka (iné názvy: Tehuata, Bonne Esperance, Tu-henua) je veľmi malý a nízky atol v centrálnej časti súostrovia Tuamotu v rámci Francúzskej Polynézie. Jedným z najbližších susedných atolov je Raroia, ležiaci približne severovýchodným smerom. Je zaradený do zoznamu prírodných rezervácií a preto je prístup na ostrov obmedzený.
Geografická charakteristika.
Od Tahiti je Rekareka vzdialený . Na dĺžku meria iba a na šírku .
Je nízky, súvislú pevninu má iba na južnej strane prerušenú úzkym nesplavný prieplavom do plytkej lagúny.
Z geologického hľadiska je to koralový atol s výškou od vrcholu podmorskej sopky. Tá má z oceánskeho dna na výšku , a jej vek sa odhaduje na 46,4 až 46,8 mil. rokov.
Dejiny.
Atol na svojej plavbe zazrel španielsky moreplavec Pedro Fernandes de Queirós 16. februára 1606 a pomenoval ho "La Sagitaria". Záznam hovorí, že bol atol obývaný. Po ňom k atolu dorazil až 24. apríla 1823 Louis Isidore Duperrey. Na mapách z tej doby sa atol objavuje pod názvami "Bonne Esperance" alebo "Good Hope".
V roku 1850, keď sa atol stal francúzskym územím, mal 30 obyvateľov..
V súčasnosti je neobývaný.
Administratívne začlenenie.
Atol patrí do komunity Amanu, ktorá je zároveň súčasťou komunity Hao.
Katorga

Katorga () je ťažká nútená práca pre trestancov v období cárskeho Ruska.
Názov pochádza z gréčtiny a je odvodený od staršieho pomenovania veslových lodí typu galejí, kde boli za trest posielaní veslovať trestanci.
Nútená práca trestancov v prospech štátu ako spôsob trestu bol známy a rozšírený už v Rímskej ríši. Dejiny ruskej katorgy sa začali rozvíjať na konci 17. storočia a od začiatku boli spojené s vyhnanstvom trestancov.
Leymah Gboweeová

Leymah Roberta Gbowee (* 1. február 1972, Monrovia, Libéria) je libérijská politička a mierová aktivistka. Založila mierové hnutie, ktoré v roku 2003 pomohlo ukončiť druhú libérijskú občiansku vojnu (1999 – 2003).
V rámci hnutia burcovala libérijské ženy, aby pomohli ukončiť krvavú občiansku vojnu, ktorá v krajine trvala 13 rokov. Zorganizovala spoločné modlitby a nenásilné protesty, rad tamojších kresťaniek i moslimiek presvedčila (podobne ako v Aristofanovej divadelnej hre Lysistrata zo starovekého Grécka), aby odopreli svojim mužom pohlavný styk, kým sa neprestane bojovať. Prispela k uzavretiu mierovej zmluvy medzi vládou a zástupcami dvoch hlavných povstaleckých skupín v auguste 2003. Podnecovala ženy k účasti v prezidentských voľbách v novembri 2005, ktoré vyhrala Ellen Johnson-Sirleafová, vôbec prvá prezidentka na africkom kontinente.
V roku 2011 bola spolu s libérijskou prezidentkou Ellen Johnsonovou-Sirleafovou a jemenskou političkou a novinárkou Tawakkul Karmánovou ocenená Nobelovou cenou za mier za ich nenásilný boj za práva žien. Porota ocenila jej aktivitu naprieč etnickým a náboženským spektrom, ktorou prispela ku koncu vojny vo svojej krajine, aj jej zasadzovanie sa za účasť žien vo voľbách.
Panamerické majstrovstvá v pozemnom hokeji mužov 2009

Panamerické majstrovstvá v pozemnom hokeji mužov 2009 boli v poradí 3. Panamerické majstrovstvá v pozemnom hokeji mužov, ktoré organizuje Panamerická federácia pozemného hokeja (PAHF). Konali sa od 7.15. marca 2009 v Santiagu, v Čile, za účasti 8 tímov. Všetky zápasy sa hrali v športovom stredisku "Prince of Wales Country Club". Titul získala reprezentácia Kanady, ktorá bodovala vo všetkých stretnutiach. Strieborné družstvo USA získalo svoju prvú medailu.
Turnaj bol zároveň kvalifikáciou na Majstrovstvá sveta 2010, ktoré sa uskutočnili v Indii. Priamo sa na ne kvalifikoval iba víťaz. Ďalšie 3 družstvá sa kvalifikovali na Interkontinentálny pohár 2009 (kvalifikačný turnaj na MS 2010).
Carol Greiderová

Carolyn Widney Greiderová, neprechýlene "Carol W. Greider" (* 15. apríl 1961, San Diego, Kalifornia, USA) je americká molekulárna biologička pôsobiaca ako profesorka a vedúca oddelenia molekulárnej biológie a genetiky na Johns Hopkins University. 
V roku 1984, kedy pôsobila ako postgraduálna študentka u Elizabeth Blackburnovej na University of California, Berkeley, objavila enzým telomerázu a ďalej viedla výskum vo veci zistenie jej štruktúry.
V roku 2009 získala spolu s Blackburnovou a Jackom W. Szostakom Nobelovu cenu za fyziológiu a lekárstvo za ich objav, že teloméry sú chránené pred nadmerným skracovaním vďaka telomeráze.
Ostsiedlung

Ostsiedlung (iné názvy: Ostkolonisation, dosl. "osídľovanie východu") označuje v nemčine stredovekú nemeckú kolonizáciu strednej a východnej Európy, prebiehajúcu primárne v 9. až 14. storočí. Kolonisti prichádzali z relatívne preľudnených oblastí najmä západnej Európy, resp. Svätej ríše rímskej (dnešné Nemecko, Rakúsko alebo Švajčiarsko) a umožnila tak zúrodniť relatívne pusté oblasti. Pri tejto kolonizácii boli germanizované a asimilované kmene polabských a niektorých pobaltských Slovanov, na juhovýchodnom pobreží Baltského mora zase niektoré baltské kmene ako napríklad Prusi.
Kolonizácia zasiahla obrovské územie, tiahnúce sa od dnešného územia Estónska na severe až do Slovinska na juhu, na juhovýchode až do Sedmohradska (Burzenland). Na niektorých územiach "Ostsiedlung" prebehol ako dôsledok teritoriálnej expanzie Svätej ríše rímskej, resp. rádu nemeckých rytierov.
Amisódaros

Amisódaros ("Amisódaros") je v gréckej mytológii lýkijský kráľ.
Epický básnik Homér uvádza, že lýkijský kráľ Amisódaros bol otec Marida a Atymnia, ktorí bojovali v trójskej vojne pod velením Sarpédóna, spojenca trójskeho kráľa Priama. V šestnástom speve Iliady urazený Achilleus odmietol bojovať a Patroklos si obliekol jeho výzbroj a takto odetý išiel do boja, aby zabránil trójskemu princovi Hektorovi zapáliť achájske lode. Trójania v domnení, že sa Achilleus vrátil do boja od lodí ustúpili, ale Patroklos neskôr pred Skajskou bránou zomrel rukou Hektora.
Tieto boje si vyžiadali aj životy chrabrých synov Amisódara, Atymnia a Marida. Obaja padli rukami synov pylského kráľa Nestora. Atymnia zabil kopijou Antilochos a Marida usmrtil Thrasymédes.
Podľa antického autora Plutarcha, Amisódaros pochádzajúci z lýkijskej kolónie Zelaia bol tiež pirát a Lýkovia ho volali Isaras. Jeho pirátsku loď na prove zdobil lev a na korme had. V posádke jeho lode bol aj najobávanejší krvilačný bojovník Chimarrhos, kvôli ktorému sa ľudia báli plaviť po mori a bývať v pobrežných mestách.
Tauere

Tauere (iné názvy: Te Putua, Taouere) je malý atol vo centrálnej časti súostrovia Tuamotu v rámci Francúzskej Polynézie. Najbližšími susedmi sú atoly Amanu a Hao, ležiace približne na juhovýchod. Má kvadratický tvar a naprieč meria .
Jeho lagúna je zo všetkých strán uzatvorená, bez splavného prietoku. Jedine za prílivu dochádza k zaplaveniu nižšie položených častí koralového útesu a výmene vody v lagúne. Prstenec tvoria štyri väčšie ostrovy s hustou vegetáciou a niekoľko drobných "motu" a piesočných presypov bez vegetácie. Keďže do lagúny nevedie splavný prietok a okraje útesov okolo ostrova sa dvíhajú z morského dna pomerne strmo, je prístup na ostrov značne obťažný.
V roku 2007 na ňom žilo 5 obyvateľov, ich počet zo sčítania v roku 2012 nie je známy.
História.
Informácie o prvej zmienke atolu sa rozchádzajú. Niekde sa uvádza, že prvým európskym objaviteľom bol 12. februára 1606 Pedro Fernandes de Queirós a atol pomenoval "La Decena". Keďže je však zápis 11. februára 1606 na jeho meno aj na atol Faaite, ktorý je od Tauere vzdialený vzdušnou čiarou viac ako , je zjavné, že minimálne jeden z nárokov bude nesprávny.
Iný zápis, ktorý si nárokuje prvenstvo objavu tohto atolu, je z roku 1769 z pera španielskeho moreplavca Dominga de Bonechey. Aj tento záznam je sporný, niekde sa uvádza dátum 28. októbra 1772. Atol nazval "San Simon y Judas". Na niektorých mapách je zaznačený ako "St. Simon".
V roku 1850, keď sa atol stal francúzskym územím, mal 30 obyvateľov..
Administratívne začlenenie.
Atol patrí do komunity Amanu, ktorá je zároveň súčasťou komunity Hao.
Alvin Curran

Alvin Curran (* 13. december 1938, Providence, Rhode Island) je americký hudobník a skladateľ.
Kariéra.
Od detstva hral na klavír a trombón; neskôr študoval hudbu u skladateľa Elliotta Cartera na hudobnej fakulte Yale University. V roku 1966 spoluzaložil experimentálny súbor Musica Elettronica Viva. Počas svojej kariéry spolupracoval s mnohými ďalšími hudobníkmi, medzi ktoré patrí napríklad Philip Corner, Fred Frith, Kathleen Supové alebo Evan Parker. Od konca osemdesiatych rokov vo svojich nahrávkach často využíval šofar; roku 2013 napríklad vo vydavateľstve Tzadik Records vydal album "Shofar Rags", kde tento nástroj využil. Taktiež sa venoval pedagogickej činnosti v Ríme a mnohých ďalších mestách. Počas svojej kariéry získal množstvo ocenení; v roku 2004 bol napríklad ocenený fondom Guggenheim Foundation.
Polychares

Polychares alebo Polycharés ("Polychares/iný prepis:Polycharés") môže byť:
Pedagogická encyklopédia Slovenska

Pedagogická encyklopédia Slovenska je dvojzväzková slovenská odborová encyklopédia z oblasti pedagogiky a výchovy. Vyšla v rokoch 1984-1985 vo vydavateľstve Veda.
Filit o nej napísal: „[je to] encyklopédia zahrňujúca poznatky o výchove na Slovensku od najstarších čias po súčasnosť. Bola určená učiteľom, vychovávateľom, kultúrno-osvetovým pracovníkom a ďalším pracovníkom, ktorí sa prakticky profesionálne a každodenne zaoberajú výchovou alebo sa na učiteľské, výchovné povolanie pripravujú.“
Redakčná uzávierka 1. dielu bola 31. marca 1981, vyšiel v náklade 25 000 kusov; uzávierka 2. dielu bola k 31. marcu 1984, vyšiel v náklade 30 000 kusov.
Panamerické majstrovstvá v pozemnom hokeji žien 2001

Panamerické majstrovstvá v pozemnom hokeji žien 2001 boli 1. Panamerické majstrovstvá v pozemnom hokeji žien, ktoré organizuje Panamerická federácia pozemného hokeja (PAHF). Konali sa od 8.18. marca 2001 v Kingstone, na Jamajke, za účasti 7 tímov. Titul získala reprezentácia Argentíny, ktorá zvíťazila vo všetkých stretnutiach.
Turnaj bol zároveň kvalifikáciou na Majstrovstvá sveta 2002, ktoré sa uskutočnili v Austrálii. Priamo sa na ne kvalifikoval iba víťaz. Ďalšie 3 družstvá sa kvalifikovali na Interkontinentálny pohár 2001 (kvalifikačný turnaj na MS 2002).
Elizabeth Blackburnová

Elizabeth (Liz) Helen Blackburn (* 26. november 1948, Hobart, Austrália) je americká biologička austrálskeho pôvodu. 
Vyštudovala univerzitu v Melbourne, doktorát získala v roku 1975 na University of Cambridge. Od roku 1990 je profesorkou biológie a fyziológie na Kalifornskej univerzite v San Franciscu.
V roku 2009 bola spoločne s Carol Greiderovou a Jackom W. Szostak ocenená Nobelovou cenou za fyziológiu a lekárstvo.
Gitarový efekt

Gitarový efekt je elektronické zariadenie, ktoré upravuje signál elektrickej gitary vedený do zosilňovača. Pôvodný signál má tvar sínusoidy, gitarové efekty ho však rôzne deformujú. V zahraničí pre ne existuje výraz "stompboxy".
Najpoužívanejším typom gitarového efektu je skreslovač ("distortion"). Ten výrazným spôsobom mení pôvodný signál z gitary tým, že ho skresľuje. Pokiaľ nie je zvuk elektrickej gitary skreslený samotným zosilňovačom, znie podobne ako bežná akustická gitara. Takýto zvuk označujeme ako čistý.
Výrobcovia efektov.
Existujú desiatky výrobcov efektov. Medzi nimi sa preslávil predovšetkým Boss, ktorý má v ponuke všetky druhy efektov, ktoré sú zároveň veľmi spoľahlivé. Medzi ďalších patria napr. MXR, Digitech, Marshall, Behringer,Ibanez, Vox, Electro Harmonix , DOD (zaniknutý, spojený s firmou Digitech). V podstate skoro každá firma vyrábajúca gitarové zosilňovače vyrába aj nejaké efekty.
Klatrát metánu

Klatrát metánu alebo hydrát metánu je pevná klatrátová látka, v podstate vodný ľad, ktorého kryštálová mriežka obsahuje veľké množstvo metánu.
Pôvodne sa predpokladalo, že metán sa v takomto skupenstve nachádza iba na niektorých vesmírnych telesách, kde pre nízke teploty spolu koexistuje ľad aj metán vo väčších objemoch. V 30. rokoch 20. storočia bol objavený v potrubiach plynovodov a o 30 rokov neskôr i v ložiskách zemného plynu na Sibíri. Množstvo uhlíka tvoriaceho svetové zásoby hydrátov metánu dvakrát prekračujú obsah uhlíka uloženého v rope, uhlí aj plyne dohromady.
Vlastnosti.
Najbežnejším klatrátom je látka s kubickou štruktúrou (bodová grupa Pm3n a mriežkovým parametrom približne 12 Å), tvorená 46 molekulami vody a 8 miestami pre molekuly plynu. Tými môže byť metán, etán, oxid uhličitý alebo sírovodík. 1 m3 pevného klatrátu metánu obsahuje asi 164m3 v plynnom skupenstve. Jeho hustota je okolo 0,90 g/cm3. Klatrát metánu je v pri izbovej teplote nestabilný a rozkladá sa na plyn a vodu.
Vznik.
Predpokladá sa, že klatráty metánu vznikajú migráciou zemného plynu z väčších hĺbok pozdĺž zlomov a následnou precipitáciou alebo kryštalizáciou na kontakte s oceánskou vodou za nízkych teplôt. Tieto podmienky sú bežné na dne šelfových morí aj oceánov.
Výskyt.
Klaráty metánu sa nachádzajú v sedimentoch oblastí permafrostu ale i v oblasti kontinentálnych okrajov, v menších hĺbkach ako klasické ložiská ropy a plynu. V oceánskom prostredí sa nachádzajú aj vo väčších hĺbkach.
Využitie.
Napriek svojej relatívne dobrej dostupnosti a rozsiahlemu výskytu, neboli hydráty metánu nikdy žiadanou energetickou surovinou. S narastajúcou cenou zemného plynu však možno počítať v skorej dobe so začatím ťažby hydrátov metánu hlavne v oblastiach s ložiskami v permafroste, v blízkosti už existujúcej infraštruktúry na ťažbu zemného plynu.
Cyklistické trasy v Bratislave

Cyklistické trasy (skrátene cyklotrasy) v Bratislave sú trasy slúžiace cyklistickej doprave, ktoré definuje Územný plán hlavného mesta SR Bratislavy. Turistické cyklotrasy sa značia podľa metodiky Slovenského cykloklubu. Pojem cyklistická trasa môže znamenať buď trasu vyznačenú len (zvislým) značením (najmä cykloturiské trasy), alebo aj stavebné úpravy (napr. samostatné cestičky pre cyklistov).
Dopravné cyklotrasy.
Stará koncepcia cyklotrás.
V zmysle rozvojového dokumentu "Cyklistická doprava v Bratislave" sa cyklistické trasy z hľadiska významu a kompetencií pri zabezpečovaní ich rozvoja členia do troch základných kategórií:
Nová koncepcia cyklotrás.
Nová koncepcia cyklotrás vznikla na pôde Komisie pre cyklistickú a pešiu dopravu a bola predložená na rokovanie mestského zastupiteľstva 25. septembra 2014 ako bod 58 Zásady rozvoja cyklistickej a pešej dopravy a v rámci tohto bohu poslanci uznesením č. 1743/2014 schválili Návrh hlavných cyklistických komunikácií v Bratislave, ktorý aktualizoval pôvodný dokument.
Cykloturistické trasy.
Značenie cykloturistických trás sa realizuje v súlade s STN 01 8028 Cykloturistické značenie. Centrálna evidencia cyklotrás na Slovensku je v Ústredí SCK, kde sa prideľujú i evidenčné čísla. Niektoré z týchto cyklotrás prechádzajú aj územím Bratislavy. Značenie tvorí súbor prvkov orientačných a informačných cyklotabuliek a maľovaná značka "C" v teréne. Prakticky sa trasy delia na trasy pre cestné a horské bicykle. Vyznačené sú 4 farbami – červenou, modrou, zelenou a žltou. Červené sú diaľkové cyklomagistrály, ostatnými farbami sú vyznačené regionálne trasy.
Majstrovstvá sveta

Majstrovstvá sveta je termín označujúci vo väčšine prípadov najprestížnejšie zápolenie, ktoré má určiť víťaza daného odvetvia zo súťažiacich na celom svete. Na väčšinu majstrovstiev je potrebná kvalifikácia, aby sa zabezpečila určitá úroveň a zároveň sa predišlo problémom pri organizovaní turnaja. V menej zastúpených odvetviach sa majstrovstvá sveta usporadúvajú ako otvorené turnaje.
Niektoré majstrovstvá sveta sa označujú ako neoficiálne, pretože nie sú usporadúvané pod záštitou medzinárodnej organizácie, zastrešujúcej reprezentantov danej disciplíny a sú ako majstrovstvá sveta označované len organizátormi turnaja. Najčastejšie sú majstrovstvá poriadané v športových odvetviach v pravidelných intervaloch 1, 2 alebo 4 roky.
Superenalotto

SuperEnaLotto je populárna talianska lotéria s častými Jackpotmi presahujúcimi 100 miliónov eur. 
Žrebovanie lotérie prebieha trikrát do týždňa a to v utorok, štvrtok a v sobotu. Počas vysokých jackpotov je loto dôvodom toho, že ľudia z celého sveta cestujú do Talianska aby si kúpili tiket. 30. októbra 2010 bol vyplatený jeden z rekordných jackpotov vo výške €177,7 miliónov eur.
Zemplínske vrchy

Zemplínske vrchy je pohorie a geomorfologický celok na juhu východného Slovenska. 
Polohopis.
Patria do Matransko-slanskej oblasti, ktorá je súčasťou Vnútorných Západných Karpát. Tiahnu sa od severozápadu smerom na juhovýchod a obklopujú ich zo severozápadu Východoslovenská pahorkatina, z východu a juhu Východoslovenská rovina a západný okraj kopíruje štátnu hranicu s Maďarskom. Jeho jedinou geomorfologickou časťou je Roňavská brána v západnej časti pohoria.
S rozlohou patria medzi menšie pohoria a najvyšší vrch Rozhľadňa dosahuje Zemplínske vrchy odvodňuje rieka Bodrog a patrí do teplej klimatickej oblasti. Vyššie polohy pokrýva listnatý les, nižšie – najmä južné stráne sú poľnohospodársky využívané na pestovanie ovocia. 
Zloženie pôd na juhozápadných výbežkoch pohoria sa najviac zaslúžilo na vzniku Tokajskej vinohradníckej oblasti, zasahujúcej na Zemplín z Maďarska.
Geológia.
Zemplínske vrchy sú v geologickej literatúre známe aj ako zemplínsky ostrov. Niektorí autori ho chápu ako samostatnú tektonickú jednotku zemplinikum. Celé pohorie je obklopené mladými neogénnymi sedimentmi východoslovenskej panvy a neovulkanitov. Kryštalinikum pohoria tvoria premenené horniny, hlavne svory, ruly, amfibolity a migmatity, na slovenskom území vystupujú iba na veľmi malom území pri Byšte. V ich nadloží sa zrejme v príkrovovej pozícii nachádzajú karbónske a permské kontinentálne sedimenty s menšími slojmi čierneho uhlia, prevažujú však zlepence, pieskovce a ílovce. Nachádzajú sa tu i triasové kremence, vápence a dolomity. Na okrajoch sa nachádzajú miocénne ryodacity, andezity a bazalty.
Rozhľadňa (vrch)

Rozhľadňa () je najvyšší vrch pohoria Zemplínske vrchy, krajinného celku Matransko-slanskej oblasti. Nachádza sa približne južne od Trebišova.
Poloha.
Vrch sa nachádza v najvyššej, centrálnej časti pohoria, približne severovýchodne od obce Veľká Tŕňa. Vrch leží v Košickom kraji, v okrese Trebišov a zasahuje do katastrálneho územia obcí Veľká Tŕňa a okrajovo aj Kašov.
Opis.
Rozhľadňa sa nachádza v strednej časti pohoria, nad obcami Veľká Tŕňa a Kašov. Vrch je husto porastený, čo znemožňuje ucelenejšie výhľady. Severne susedí Veľký vrch (), juhovýchodne pokračuje masív nepomenovanou kótou Na severnom úpätí pramení Veľkotŕňanský potok, smerujúci južným smerom do Roňavy. Na východných svahoch prameniaca riečka Ošva tečie cez Kašov a následne stáča svoj tok južným smerom k Bodrogu.
Výhľady.
Vrcholová časť je husto zalesnená, preto poskytuje len veľmi obmedzené výhľady. Z vhodných častí možno pozorovať prakticky iba Slanské vrchy, vrátane ich pokračovania na maďarskom území. Pri vhodných podmienkach možno lokálne pozorovať vzdialené Vihorlatské vrchy a ojedinele i karpatské vrcholy na Ukrajine.
Prístup.
Vrch Rozhľadňa oblúkom obchádza žlto značený chodník z obce Veľká Tŕňa, z ktorého odbočením v plytkom sedle je na vrchol najvhodnejší prístup.
Hollywood Records

Holywood Records je hudobné vydavateľstvo vo vlastníctve The Walt Disney Company.
Vydavateľstvo vydáva hlavne žánre pop a rock. Bolo založené v roku 1989 a v začiatkoch bol jeho distribútorom vydavateľstvo Elektra Records a to až do roku 1995, kedy sa stal distribútorom PolyGram, ktorý v roku 1998 odkúpila skupina Universal Music Group.
Cez Holywood Records vydalo albumy veľa interpretov, napr. Hilary Duff, Queen, Jonas Brothers, Vanessa Hudgens, Ashley Tisdale, Corbin Bleu, Aly &amp; AJ, Grace Potter &amp; Nocturnals, Plain White t`s, Marie Digby, Miley Cyrusová, Jesse McCartney, Atreyu, The Cheetah Girls, Evans Blue, Hayden Panettiere, Jordan Pruitt, Selena Gomez, Demi Lovato alebo Breaking Benjamin. Vydavateľstvo vydalo tiež soundtracky Disneyho filmov.
Hanna (Alberta)

Hanna je mesto v západnej Kanade v provincii Alberta. Z mesta pochádza hard rocková skupina Nickelback. Hlavnými zdrojmi mestského príjmu sú poľnohospodárstvo, produkcia ropy, cestovný ruch a ťažba uhlia. V súčasnosti je starostom mesta Mark Nikota.
Demografia.
V roku 2006 tu žilo 2 847 obyvateľov v 1 295 bytoch. Je to 4,7% pokles oproti roku 2001. Mesto má rozlohu 8,39 km2 a hustota obyvateľstva je 339,1 obyv./km2.
Indie pop

Indie pop je žáner alternatívneho rocku, ktorý vznikol uprostred 80. rokov a pochádza zo Spojeného kráľovstva. Jeho korene sú v škótskych post-punkových skupinách vydavateľstva Postcard Records zo začiatku 80. rokov (Josef K a Orange Juice) a v dominantnej anglickej skupine The Smiths. Indie pop bol inšpirovaný punkovou DIY etikou a ďalšími súvisiacimi ideológiami, ktoré vytvorili prosperujúce fanzíny, vydavateľstvá a kluby. Indie pop sa odlišuje od indie rocku, hlavne tým, že je melodickejší a menej drsný.
Termín "indie" bol niektorými použitý na označenie interpretov vydávajúcich cez nezávislé hudobné vydavateľstvá (independent - nezávislý), avšak kľúčový moment nazvania "indie popu" ako hudobného žánru, bolo vydanie kompilácii "C86" od hudobného časopisu "NME" v roku 1986.
The Videos

The Videos je kompilačné DVD kanadskej rockovej skupiny Nickelback, zložené z videoklipov piesní skupiny, počnúc videoklipom piesne „Leader of Men“ cez videoklipy piesní z albumu "Silver Side Up" až po videoklip piesne „Someday“ z albumu "The Long Road". DVD tiež obsahuje dokumentárny film „The Making of The Long Road“, ktorý ukazuje práce na albume "The Long Road". DVD získalo platinovú platňu od asociácie RIAA. Bolo vydané 23. septembra 2003 vydavateľstvom The Island Def Jam Music Group.
Efraimov prepísaný kódex

Efraimov prepísaný kódex alebo Efremov prepísaný kódex alebo Codex Ephraemi rescriptus (Gregory-Aland no. 04 alebo C) je kódex z 5. storočia, jeden z najstarších a najcennejších biblických rukopisov na svete. Kódex je napísaný v gréčtine na pergamene, v jednom stĺpci na stranu. Je to palimpsest.
Kódex nie je kompletný a je vystavený vo Francúzskej národnej knižnici (grec. 9) v Paríži.
Bezov kódex

Bezov (cambridgeský) kódex alebo Bèzov (cambridgeský) kódex alebo Codex Bezae Cantabrigiensis (Gregory-Aland no. 05 alebo D) je kódex z 5. storočia, jeden z najstarších a najcennejších biblických rukopisov na svete. Kódex je napísaný v gréčtine a latinčine na pergamene, v jednom stĺpci na stranu. 
Kódex nie je kompletný, skladá sa z celkovo 406 listov. Je vystavený v Cambridgeskej univerzite (Nn. II 41).
Ľadový hokej na Zimných olympijských hrách 1998

Ľadový hokej na Zimných olympijských hrách 1998 sa konal v japonskom Nagane v dňoch 7. – 22. februára. Súťaž mužov vyhralo , keď vo finále porazilo . V ženskej kategórii vyhral tím Spojených štátov, ktorý vo finále porazil Kanadu.
Skoky na lyžiach na Zimných olympijských hrách 1998

Súťaže v skokoch na lyžiach na Zimných olympijských hrách 1998 sa konali od 11. do 17. februára 1998 v priestoroch areálu Skokanských mostíkov Hakuba.
Plitvička Jezera

Plitvička Jezera sú obec v Chorvátsku v Licko-senjskej župe. V roku 2001 tu žilo 4 668 obyvateľov, z toho bolo 67 % Chorvátov, 31 % Srbov a 2 % obyvateľov inej, resp. nezistenej národnosti.
Členenie obce.
Obec Plitvička jezera pozostáva zo 41 častí "(naselja)": &lt;br&gt;
Bjelopolje, Čanak, Čujića Krčevina, Donji Vaganac, Drakulić Rijeka, Gornji Vaganac, Gradina Korenička, Homoljac, Jasikovac, Jezerce, Kalebovac, Kapela Korenička, Kompolje Koreničko, Končarev Kraj, Korana, Korenica, Kozjan, Krbavica, Ličko Petrovo Selo, Mihaljevac, Novo Selo Koreničko, Oravac, Plitvica Selo, Plitvička Jezera, Plitvički Ljeskovac, Poljanak, Ponor Korenički, Prijeboj, Rastovača, Rešetar, Rudanovac, Sertić Poljana, Smoljanac, Šeganovac, Trnavac, Tuk Bjelopoljski, Vranovača, Vrelo Koreničko, Vrpile, Zaklopača a Željava.
Centrom obce je časť Korenica, ktorej meno niesla celá obec až do roku 1997.
Dacia Duster

Dacia Duster je SUV vyrábané rumunskou automobilkou Dacia. Prvýkrát bol predstavený 8. decembra 2009, vyrába sa od marca 2010. Je postavený na platforme Nissan B0, ktorú zdieľa napr. so SUV Nissan Juke.
Je k dostaniu s pohonom predných alebo všetkých štyroch kolies, ktorý pochádza z Nissanu, všetky vozidlá s pohonom 4WD majú spoločnú 6 stupňovú prevodovku, ktorá je charakteristická krátkym prvým prevodovým stupňom a ďalšie sú mierne posunuté - prvý stupeň nahrádza redukčnú prevodovku, špecifickou vlastnosťou modelov s pohonom 4WD je okrem iného rezerva v kufri, narozdiel od umiestnenia pod vozidlom pri 2WD a menší batožinový priestor ( zo 485l na 405l) ale zato vyššia svetlá výška o 5mm na 210mm.
Faceliftovaná verzia, bola uvedená v roku 2013 a je označovaná ako Duster I fáza II, podobne ako iné vozidlá z GROUPE RENAULT, facelift priniesol do ponuky novú motorizáciu 1.2TCe (16V), ktorá je charakteristická vyšším výkonom a menšou spotrebou, spriahnutá je narozdiel od atmosférickej 1.6 16V len so 6 stupňovými manuálnymi prevodovkami - v prípade verzie s pohonom 2WD zdieľa prevodovku s naftovými verziami. Z dizajnu priniesla táto obmena nový panel prístrojov, novú palubnú dosku, navigačný systém MediaNav, ovládanie okien vo dverách vodiča, viacej chrómových prvkov v interiéri, nové plato batožinového priestoru, nové svetlá (aj čelné aj zadné) , novú čelnú masku, zadný nápis DUSTER v rovnakom motíve, ako čelná maska, nové strešné lišty, lepšie odhlučnenie, iné čalúnenie sedadiel a pod.
Dacia Duster bola taktiež ponúkaná v rôznych limitovaných edíciach, ako napríklad: Blackstorm, Blackshadow, Celebration, Outdoor, Open... niektoré sú špecifické iným čalúnením a vyššou výbavou. 
V roku 2016 nahradili motor 1.6 16V 105k motorom 1.6 16V SCe 115 od Nissanu s menšou spotrebou, vyšším výkonom a krútiacim momentom spolu s príchodom novej emisnej normy EURO VI, k motorizácií 1.2 TCe už bolo možné zakúpiť aj pohon všetkých kolies, navyše voz vybavili funkciou rekuperácie brzdnej energie, čo malo za následok zníženie spotreby v mestskom cykle o 0,2l na 100 km narozdiel od verzie 2WD. 
V roku 2017 bola uvedená na trh nová prevodovka EDC, k modelu 1.5 dCi 110, ktorá je historicky prvým plnohodnotným automatom (nie robotom) v ponuke novodobej Dacie. 
V minulosti na niektorých trhoch bolo pod názvom Dacia Duster predávané terénne vozidlo ARO 10.
Motory.
Dacia Duster bola osadzovaná týmito motormi:
Gibson Explorer

Gibson Explorer je elektrická gitara vyrábaná firmou Gibson Guitar Corporation. Pôvodne bola nazývaná Futura, v roku 1958 bola premenovaná a prerobená. Je charakteristická futuristickým vzhľadom (vďaka svojmu inovatívnemu vzhľadu a podobnosťou s gitarou Flying V.
Prvé vyrobené modely neboli úspešné, a preto boli v roku 1958 vyradené z výrobnej linky. V roku 1976 firma Gibson začala kampaň s cieľom obnoviť výrobu Explorera vzhľadom na obchodný úspech gitár iných výrobcov podobnej konštrukcie. Model Explorer bol obzvlášť kladne prijatý hlavne hard rockovými a metalovými hudobníkmi počas 70-tych a 80-tych rokov.
Gibson Guitar Corporation

Gibson Guitar Corporation je americká firma so sídlom v Nashville v štáte Tennessee v USA zaoberajúca sa výrobou akustických a elektrických gitár a spoločne s firmou Fender Musical Instruments Corporation je najznámejšou a najpoužívanejšou značkou. Firma vyrába hlavne typy Les Paul, SG, Flying V, Explorer, basové gitary a gitarové príslušenstvo (napr. struny atď.). Táto firma vynašla typ snímača humbucker, ktorý vyriešil nežiaduce zvuky ako bzučanie alebo šum.
Firmu Gibson najviac preslávil džezový gitarista Les Paul, ktorý v 40-tych rokoch predal firme návrh nového typu gitary – Les Paul, ktorá po ňom získala svoje meno. Spočiatku ho firma odmietla, ale nakoniec ho dala do výroby a teraz je typ Les Paul jej hlavným produktom.
Wiesner

Wiesner môže byť:
Mesa Boogie

Mesa/Boogie (tiež známa ako Mesa Engineering) je spoločnosť sídliaca v meste Petaluma v Kalifornii, ktorá vyrába zosilňovače pre gitary a basové gitary. Spoločnosť funguje od roku 1969.
Firmu Mesa založil Randall Smith ako malú opravovňu, ktorá opravovala kombá Fender. Medzi jej významných zákazníkov patrili taký interpreti ako Carlos Santana alebo Keith Richards zo skupiny The Rolling Stones, ktorí pomohli rozšíriť dobrú povesť tejto firmy.
Produkty.
Rad Mark.
Rada zosilňovačov Mark bola vlajkovou loďou firmy pred uvedením radu Rectifier. Ide o zosilňovače Mark I až Mark V.
Výroba radu Mark IV a znovu obnoveného radu Mark I bola ukončená v roku 2008. Ako novinku uviedla Mesa v roku 2009 na trh rad Mark V.
Rada Rectifier.
Rectifiery (často označované ako „Recto“) poslúžili k úspechu nu a heavy metalových skupín, ktoré používali preladené sedemstrunové gitary. Základné typy sú:
Tiež existujú typy Tremoverb a Rectoverb.
Basový bubon

Basový bubon alebo aj veľký bubon, či kopák (ang. "bass drum") je súčasť súpravy bicích nástrojov a je najväčším bubnom bicej súpravy. Je charakteristický silnou konštrukciou a hlbokým zvukom. Spoločne s malým bubnom je základom rytmu. Priemer basového bubna sa pohybuje v rozmedzí od 18 do 26".
Hra na basovom bubne.
Zvuk basového bubna najčastejšie vytváraný pomocou jedno alebo dvojšľapkových pedálových mechanizmov ovládaných nohou. Prvý bubeník, ktorý hral na basový bubon pomocou nožnej šľapky, bol Dee Dee Chandler koncom 19. storočia.
Dvojšľapkový mechanizmus sa skladá z dvoch nezávislých pedálov spolu s dvoma nezávislými úderníkmi. Vytvorenie dvojšľapkového mechanizmu umožnilo nastaviť druhý pedál bližšie k pedálu hi hatu. Dvojšľapkový mechanizmus sa využíva hlavne v niektorých druhoch jazzu, rocku a metalu.
Konštrukcia basového bubna.
Zvyčajné stavebné prvky basového bubna sú:
Tlmenie.
Za účelom tlmenia vysokých tónov a veľkého zdôraznenia basového bubna sa vkladajú do jeho vnútra špeciálne rohože, zvinutý materiál alebo vankúšik. V závislosti od toho, aký tlmený zvuk chce hudobník dosiahnuť, sa určuje, či rohož príde do priameho styku s membránami alebo príde do styku len s jednou z dvoch membrán.
Leóbótes (kráľ Sparty)

Leóbótes alebo Leobotés alebo Labótas () bol kráľ Sparty (pravdepodobne mýtický) približne v polovici deviateho storočia pred Kr. (možno 870 – 840 pred Kr.). Pochádzal z kráľovského rodu Agiovcov.
Leóbótes bol podľa zoznamov antických historikov štvrtým panovníkom kráľovského rodu Agiovcov od jeho legendárneho zakladateľa Eurysthena. Predpokladá sa, že vládol približne v polovici deviateho storočia pred Kr. (mnohí historici ho považujú za mýtického kráľa). Leóbótes a jeho predchodcovia vládli po období pádu mykénskej civilizácie (okolo roku 1200 pred Kr.), obdobia, ktoré často označujeme za „temné“, lebo nemáme priame dôkazy o týchto časoch. Nepriame informácie nám poskytujú Homérove diela Ilias a Odysea. Z týchto diel sa dočítame, že králi (basileus) pochádzali z významných rodov, kontrolu nad nimi vykonávala rada starších šľachticov a ľud, ktorý mal tiež svoju radu, hodnotil prácu vodcov a diskutoval o všeobecných záujmoch.
Bližšie informácie o kráľovi Leóbótovi nám podáva historik Herodotos žijúci v piatom storočí pred Kr. Podľa Herodata bol Leóbótes ešte mladý, keď zomrel jeho otec Echestratos, a preto sa jeho regentom stal otcov brat Lykurgos. Počas svojho regentstva Lykurgos zaviedol nové zákony, založil štátne inštitúcie gerúziu a eforát a s týmito opatreniami zabezpečil v Sparte poriadok a stabilitu (Ploutarchos a Pausanias kladú Lykurgovo pôsobenie do obdobia nástupcov Leóbóta).
Keď Leóbótes dospel, ujal sa samostatnej vlády, počas ktorej, ako nám to zaznamenal Pausanias, viedol vojnu s Argom o územie Kynúrie. Po invázii Dórov (okolo roku 1200 pred Kr.) si Kynúriu podelili Sparta a Argos. Vzhľadom na svoju geografickú polohu sa Kynúria stala jablkom sváru medzi Spartou a Argom na dlhé storočia. Prvé bitky sa viedli za vlád Echestrata a Leóbóta a skončili dobytím celej Kynúrie Spartou až v roku 545 pred Kr. v tzv. bitke 300 bojovníkov. Po smrti Leóbóta sa jeho následníkom stal syn Doryssos.
Zoznam ocenení a nominácií skupiny Nickelback

Zoznam ocenení skupiny Nickelback predstavuje zoznam cien a nominácií získaných počas hudobnej činnosti kanadskej rockovej skupiny Nickelback. Skupina v roku 2007 bola zavedená na Kanadský chodník slávy.
American Music Awards.
American Music Awards je udeľovaná za vynikajúce výsledky v hudobnom priemysle. Nickelback získal 2 ocenenia zo 6 nominácií.
Billboard Music Awards.
Billboard Music Awards sú sponzorované magazínom "Billboard" a konajú sa každoročne v decembri. Nickelback získal 3 ocenenia z 5 nominácií.
Grammy Awards.
Grammy Awards každoročne udeľuje National Academy of Recording Arts and Sciences. Nickelback získal 6 nominácií.
Juno Awards.
Juno Awards sú udeľované Canadian Academy of Recording Arts and Sciences. Nickelback získal 12 ocenení z 26 nominácií.
MuchMusic Video Awards.
Much Muisc Video Awards je každoročné udeľovanie cien prezentované kanadským hudobným televíznym kanálom MuchMusic. Nickelback získal 7 cien z 15 nominácií.
MTV Video Music Awards.
MTV Video Music Awards je každoročné udeľovanie cien prezentované americkým hudobným televíznym kanálom MTV. V roku 2002 Chad Kroeger (Nickelback) vyhral v kategórii Best Video from a Film s Joseym Scottom (Saliva) za ústrednú melódiu z filmu "Spider-Man", „Hero“.
People’s Choice Awards.
People’s Choice Awards je ocenenie za uznanie verejnosťou a prácu v populárnej kultúre. Nickelback získal 1 cenu. 
World Music Awards.
World Music Awards je medzinárodné udeľovanie cien založené v roku 1989, ktoré každoročne udeľuje na základe celosvetového predaja International Federation of the Phonographic Industry (IFPI).
Records of the Year Award.
The Record of the Year je ocenenie, za ktoré hlasuje verejnosť Spojeného kráľovstva. Skladba „Rockstar“ je prvým víťazom, ktorý nebol na #1 v britskom rebríčku singlov a tiež prvý singel ne-anglického interpreta.
Zástupca spolkového kancelára

Zástupca spolkového kancelára (nem. "Stellvertreter des Bundeskanzlers"), bežne nazývaný aj vicekancelár (nem. "Vizekanzler"), je druhá najvyššia pozícia vo vláde Nemecka; je to spolkový minister, ktorý dočasne zastupuje kancelára v jeho neprítomnosti. Ak však kancelár zomrie alebo nie je ďalej schopný vykonávať povinnosti svojej funkcie, nemusí podľa ústavy byť na jeho miesto do konca funkčného obdobia prezidentom dosadený nevyhnutne vicekancelár, ale môže to byť aj iný minister.
Vicekancelár nie je samostatná funkcia, ale je viazaná na miesto vo vláde, musí teda ísť o niektorého ministra. Obvykle, ale nie vždy, je za vicekancelára vymenovaný spolkový minister zahraničných vecí.
Ak je vláda tvorená koalíciou, je zvykom, že post vicekancelára pripadne niekomu z menšinových strán vo vláde a obvykle to býva predseda strany.
Lafleška

Lafleška () je stredne veľká sliepka, ktorá sa chová predovšetkým ako plemeno okrasné a s mäsovou úžitkovosťou. Je celá čierna s červeným hrebeňom, ktorý je v tvare V (ako čertie rožky).
Pôvod plemena.
Lafleška bola vyšľachtená vo Francúzsku v okolí Le Mans.
Dacia Nova

Dacia Nova bol automobil nižšej strednej triedy, ktorý vyrábala rumunská automobilka Dacia v rokoch 1995-2000. Bol to malý päťmiestný päťdverový hatchback. Motor GTi bol z roku 1998, bol to GT so vstrekovaním Bosch K Jetronic, ktorý znižoval vysokú spotrebu paliva.
Maranska

Maranska () je stredne veľká sliepka, ktorá sa chová predovšetkým ako nosivé plemeno. Vajíčka majú výrazne tmavohnedú škrupinku.
Pôvod plemena.
Maranska bola vyšľachtená vo Francúzsku.
Dacia SuperNova

Dacia SuperNova bol automobil nižšej strednej triedy, ktorý vyrábala rumunská automobilka Dacia v rokoch 2000-2003. Bol to prvý automobil vytvorený v spolupráci Renaultu a Dacie. V skutočnosti to bola Renaultom upravená Dacia Nova, mala motor z modelu Renault Clio s 5-stupňovou manuálnou prevodovkou. Predávala sa za 5800€, maximálna rýchlosť bola 162 km/h a objem motora 1390 cc.
Lada Kalina

Lada Kalina je lacný malý automobil, ktorý vyrába ruská automobilka AvtoVAZ pod značkou Lada. Výroba sa začala v novembri 2004, ale dostupná bola až o rok neskôr.
Existujú tri modely:
Miera (matematika)

Miera je v matematike pojem pre funkciu, ktorá každej množine z vhodného systému podmnožín danej množiny "X" priradí reálne číslo tak, že sú splnené isté podmienky, nazývané axiómy miery. Axiómy miery zachytávajú základné vlastnosti, ktoré sa vyžadujú od funkcie vyjadrujúcej veľkosť množiny. Mieru teda možno považovať za zovšeobecnenie pojmov ako počet prvkov, dĺžka, vzdialenosť, plocha, či objem.
Miera je ústredným pojmom teórie miery, ktorej cieľom je študovať abstraktné konštrukcie umožňujúce matematicky študovať pojem kvantity. Pojem miery má množstvo aplikácií, predovšetkým v teórii integrálu a teórii pravdepodobnosti.
Definícia.
Nech "X" je množina, nech formula_1 je nejaký systém podmnožín množiny "X" taký, že platí formula_2. Mierou nazveme ľubovoľnú nezápornú reálnu funkciu formula_3, ktorá je navyše σ-aditívna, t. j. platí
Definičné obory mier.
Miera sa väčšinou neštuduje na všeobecných systémoch podmnožín danej množiny, ale len na takých systémoch podmnožín, ktoré spĺňajú isté podmienky. Najbežnejšie sa miera študuje na σ-okruhoch, okruhoch a σ-algebrách, v prípade potreby väčšej všeobecnosti, najmä v kvantovej mechanike, aj na σ-triedach.
Feelin’ Way Too Damn Good

„Feelin' Way Too Damn Good“ je tretí singel kanadskej rockovej skupiny Nickelback vydaný v roku 2004. Pochádza a tiež propaguje album z roku 2003, "The Long Road". Text piesne napísal Chad Kroeger. Vo Veľkej Británii bol singel vydaný ako druhý v poradí po singli „Someday“ pretože singel „Figured You Out“ bol zakázaný pre prílišnú obscénnosť textu. Na B-strane sa objavila skladba „Where Do I Hide“ z albumu "Silver Side Up" v akustickej verzii nahraný počas koncertu MTV Unplugged. Skladba z roku 2005 bola nominovaná na cenu Grammy v kategórii Najlepší hardrockový výkon. Singel získal zlatú platňu. Je to tretí singel z albumu "The Long Road", ktorý získal zlatú platňu. Prvým bol singel „Someday“ a druhým bol „Figured You Out“.
Umiestnenie v rebríčkoch.
Skladba dosiahla dosť vysoké umiestnenia v hitparádach. Dosiahla #48 v rebríčku Billboard Hot 100, #23 v rebríčku Modern Rock Tracks a #3 v rebríčku Mainstream Rock Tracks. Skladba dosiahla tiež #2 v rebríčku Canadian Singles Chart a je prvým singlom skupiny od singlu „How You Remind Me“, ktorý nedosiahol #1 v tomto rebríčku.
Hudobné video.
Vo videoklipe piesne „Feelin' Way Too Damn Good“ môže byť naposledy videný bubeník Ryan Vikedal. Vikedal bol neskôr nahradený bývalým bubeníkom skupiny 3 Doors Down, Danielom Adairom. Videoklip ukazuje mladý pár jazdiaci v noci autom po meste a skupinu Nickelback hrajúcu v hale pred malou skupinou ľudí. Režisérom videoklipu bol Martin Weisz.
Zoznam skladieb.
CD singel:
Zostava.
Nickelback
Štúdioví hudobníci
Produkcia 
Ostatní
Goričan

Goričan () je obec v Chorvátsku v Medzimurskej župe, ktorá leží v bezprostrednej blízkosti maďarskej štátnej hranice. V roku 2001 tu žilo 3 148 obyvateľov.
Doprava.
Obec leží neďaleko štátnej hranice s Maďarskom, v blízkosti sa nachádza cestný i diaľničný hraničný priechod.